  Виталий Пронин 18-тӥ толшоре Мускоысь туж тодмо «16 тонн» клубын асьме рок-брендмы Silent Woo Goore концертсэ сётӥз. Удмурт диаспора но, Ижысь «пегӟемъёс» но талы туж шумпотӥзы. Мылкыдзэ мадиз Светлана Ручкина.- Шӧдонъёсы пӧртэм пумоесь. Огласянь, таӵе интыын кырӟаны – бадӟым дан! Кышкай но, шумпотӥ но. Куараез ӟеч тупатӥзы. Но кыкетӥ гурмес быдэстыкумы кыӵе ке кышномурт люкетыны кутскиз, уг кылӥськы шуыса кесяськиз. Куарая ӧнерчи маке бергатӥз но, радыз воксё сураськиз! Со кышномурт берло но люкетӥз на… Но калык ваньзэ «сииз», зол чабизы. Милемлы туж усто вал. Паймымон трос тодмоос – мукет Ижкаре вуиськод кадь. Оглом вераса, выль тодэммылы-шӧдэммылы тау кариськом. Гримеркаын «Сайлент ву гур татын вал» гожтэт ляким.Дарали Лели Туспуктӥз Кирилл Никитин Теги: SilentWooGoore 16тонн Москва  